cyanic-selkie/wikianc huggingface dataset:
அசூர் மக்கள்
மேற்கோள்கள்
பகுப்பு:இந்திய இனக்குழுக்கள் பகுப்பு:இந்தியப் பழங்குடிகள்
சென்ட்ராகந்தைடீ
இனங்கள்
இக் குடும்பத்தில் இரண்டு பேரினங்களில் 9 இனங்கள் அடங்கியுள்ளன:
குறிப்புக்கள்
<References/>
வெளியிணைப்புக்கள்
பகுப்பு:மீன் குடும்பங்கள்
ஆந்த்ரே-மாரி ஆம்பியர்
ஆந்த்ரே-மாரி ஆம்பியர் ( André-Marie Ampère, ; ; 20 சனவரி 1775 – 10 சூன் 1836)  பிரான்சிய இயற்பியலாளரும்  கணிதவியலாளரும் ஆவார். பொதுவாக அறிவியலில் மரபார்ந்த இயக்க மின்னியல் எனப்படும் செவ்வியல் மின்காந்தவியல் பிரிவை நிறுவியவர்களில் ஒருவராக இவர்   கருதப்படுகிறார். மின்னோட்டத்திற்கான அனைத்துலக முறை அலகு இவர் நினைவாக ஆம்பியர் எனப் பெயரிடபட்டுள்ளது.
வாழ்க்கை வரலாறு
ஆம்பியர் 1775ஆம் ஆண்டில் பிரான்சின் லியோனில் பிறந்தார். சிறுவயதில் ஆம்பியரியரின் தந்தையே இலத்தீன் கற்றுக் கொடுத்தார். கணிதத்தில் நாட்டம் மிக்க ஆம்பியர் லியோனார்டு ஆய்லர், பெர்னோலி போன்றோரின் படைப்புக்களை படிக்க துணைபுரியுமென்று இலத்தீன் கல்வியைத் தொடர்ந்தார். பிற்காலத்தில் இதனால் ஆம்பியர் கணிதத்தில் மட்டுமன்றி வரலாறு, பயணங்கள், கவிதை, மெய்யியல், இயற்கை அறிவியல் ஆகியவற்றிலும் சிறந்து விளங்கினார்.
பிரெஞ்சுப் புரட்சி ஆண்டுகளில், ஆம்பியரின் தந்தையை புரட்சியாளர்கள் கொன்றனர். இது ஆம்பியர் மீது மிகுந்த தாக்கத்தை ஏற்படுத்தியது. 1796இல் லியோனில் அண்மையில் வசித்த வந்த கொல்லர் குடும்பத்தின் சூலி கேரோனைச் சந்தித்தார். சந்திப்பு காதலாக மாற, 1799இல் இவரைத் திருமணம் செய்து கொண்டார். இதன்பிறகு, ஆம்பியர் லியோனில் கணிதம், வேதியியல், மொழிகள் மற்றும் இயற்பியல் கற்பிக்கும் பேராசிரியராக வேலை செய்தார். 1803இல் தமது மனைவியின் மரணத்திற்கு பிறகும் இதே வேலையில் நீடித்திருந்தார். இருப்பினும் மனைவியின் இழப்பு அவரை வாழ்நாள் முழுமையும் வாட்டியது. மர்சேயில் உயிரிழந்த ஆம்பியர் பாரிசிலுள்ள சிமெட்டியர் டெ மோன்மார்த்ரெயில் நல்லடக்கம் செய்யப்பட்டார்.
அவர் எழுதிய தன்வாழ்க்கை சரிதமான மடல்களும் பதிவேடும்  (Journal et correspondence) அவரது குழந்தைத்தனமான பண்பையும் எளிமையையும் சித்தரிக்கிறது.
பங்களிப்பு
ஆம்பியர் மின்சாரத்திற்கும் காந்தவியலுக்கும் உள்ள தொடர்பை நிலைநிறுத்தியதற்காக மிகவும் அறியப்படுகிறார். இவற்றை இரண்டையும் இணைத்து புதிய துறையாக மரபார்ந்த மின்காந்தவியல், அல்லது மரபார்ந்த இயக்க மின்னியலை நிறுவினார். செப்டம்பர் 11, 1820 அன்று ஆர்ஸ்டெட்டின் கண்டுபிடிப்பு மூலமாக காந்தமயமாக்கப்பட்ட ஊசியை மின்னோட்டத்தினால் தூண்ட முடியும் என அறிந்தார். இதற்கு ஒரு வாரத்திலேயே இத்தகைய பண்புக்கு மிக விரிவான மேம்பட்ட விளக்கத்தை வழங்கினார். அதேநாளில் ஒரேபோன்ற மின்மங்கள் எதிர்க்கின்றன என்பதையும் எதிரெதிர் மின்மங்கள் ஒன்றையொன்று கவர்கின்றன என்றும் கண்டறிந்தார்.
வெளி இணைப்புகள்
பகுப்பு:பிரெஞ்சு கணிதவியலாளர்கள் பகுப்பு:1775 பிறப்புகள் பகுப்பு:1836 இறப்புகள் பகுப்பு:பிரெஞ்சு இயற்பியலாளர்கள்
வீரமுனைப் படுகொலைகள், 1990
வீரமுனைப் படுகொலைகள் (Veeramunai massacre) என்பது 1990 ஆம் ஆண்டு ஆகத்து 12ம் நாளில் கிழக்கிலங்கை அம்பாறை மாவட்டத்தில் வீரமுனை என்னும் கிராமத்தில் 400க்கும் மேற்பட்ட தமிழ் மக்கள் படுகொலை செய்யப்பட்ட நிகழ்வைக் குறிக்கும்.
சம்மாந்துறை பிரதேசத்தில் நிகழ்ந்த இனவன்செயல் காரணமாக வீரமுனையையும் அதன் சுற்றுவட்டக் கிராமங்களான வீரச்சோலை, மல்லிகைத்தீவு, மல்வத்தை, வளத்தாப்பிட்டி, சொறிக்கல்முனை, அம்பாறை பகுதிகளைச்சேர்ந்த பல நூற்றுக்கணக்கான மக்கள் தங்கள் குழந்தை குட்டிகளுடன் வீரமுனை சிந்தா யாத்திரைப் பிள்ளையார் கோயில் வளவினுள்ளும் வீரமுனை இராமகிருட்டிண மிசன் பாடசாலை வளவினுள்ளும் 1990 சூன் மாதம் முதல் சூலை மாதம் வரை தஞ்சம் புகுந்திருந்தனர்.
இக்காலகட்டத்தில், ஆகத்து 12 ம் நாளன்று இவற்றினுள் புகுந்த ஊர்காவல்படைக் கும்பல் ஒன்று 400க்கும் அதிகமான பொதுமக்களை சுட்டும் வெட்டியும் தாக்கினர். இவர்களில் பெண்கள், குழந்தைகள் உட்பட 55 பொதுமக்கள் கொல்லப்பட்டனர். அதிகமானோர் படுகாயமுற்றனர். அவ்வேளையில் கடத்தப்பட்டோர் பற்றி எவ்விதத் தகவலும் இல்லை.
பெட்டாலிங் ஜெயா
பெட்டாலிங் ஜெயா, (மலாய்: Petaling Jaya (PJ); ஆங்கிலம்: Petaling Jaya; சீனம்: 八打灵再也; ஜாவி: ڤتاليڠ جاي ); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள மாநகரம். மலேசியாவில் மிகப் பெரிய நகரங்களில் பெட்டாலிங் ஜெயாவும் ஒரு நகரமாகும்.
வீரமுனைப் படுகொலைகள், 1990
வெளி இணைப்புகள்
பகுப்பு:இலங்கையில் தமிழர்கள் படுகொலைகள் பகுப்பு:1990 நிகழ்வுகள் பகுப்பு:அம்பாறை மாவட்டம் பகுப்பு:இலங்கை முஸ்லிம் ஊர்காவற்படை செய்தாகக் கூறப்படும் பொதுமக்களுக்கு எதிரான தாக்குதல்கள்
பெட்டாலிங் ஜெயா
தொடக்கக் காலத்தில் இந்த நகரம் மலேசியாவின் தலைநகரமான கோலாலம்பூருக்கு ஒரு துணை நகரமாக (Satellite Town) உருவாக்கப்பட்டது. காலப் போக்கில் இரு நகரங்களும் இரு பெரும் மாநகரங்களாக வளர்ச்சி அடைந்தன. வியக்கத்தக்க மாற்றங்களைக் கண்டன. இருப்பினும் இந்தப் பெட்டாலிங் ஜெயா நகரம் இன்றும் பெரும் கோலாலம்பூர் (Greater Kuala Lumpur) பகுதியின் ஒரு பகுதியாகவே கருதப் படுகிறது.
பெட்டாலிங் ஜெயாவின் கிழக்குப் பகுதியில் கோலாலம்பூர்; வடக்குப் பகுதியில் சுங்கை பூலோ (Sungai Buloh); மேற்குப் பகுதியில் சிலாங்கூரின் தலைநகரமான சா ஆலாம் (Shah Alam) மற்றும் சுபாங் ஜெயா (Subang Jaya); தெற்குப் பகுதியில் கின்ராரா (Bandar Kinrara), பூச்சோங் (Puchong) ஆகிய பெரும் நகர்ப் பகுதிகள் உள்ளன.
இந்த மாநகரத்தின் பரப்பளவு 97.2 சதுர கி.மீ. 2020-ஆம் ஆண்டின் மக்கள்தொகை புள்ளிவிவரங்களின்படி இங்கு 902,086 பேர் வசிக்கின்றனர். பெட்டாலிங் ஜெயா நகருக்கு 2006 சூன் 20-ஆம் தேதி மாநகர்த் தகுதி (City Status) வழங்கப்பட்டது.
வரலாறு
1950-ஆம் ஆண்டுகளில், பிரித்தானிய மலாயாவின் காலத்தில், தலைநகர் கோலாலம்பூரின் மக்கள்தொகை பெருக்கத்தை நிவர்த்தி செய்வதற்காக, கிள்ளான் பழைய சாலைப் பகுதியில் (Old Klang Road) இருந்த எப்பிங்காம் ரப்பர் தோட்டத்தில் (Effingham Estate) 1,200 ஏக்கர் (486 எக்டர்) பரப்பளவில், பெட்டாலிங் ஜெயா நகரம் உருவாக்கப்பட்டது.
பெட்டாலிங் ஜெயா நகரத் திட்டத்தை உருவாக்கியவர் பிரான்சிஸ் மெக்வில்லியம்ஸ் (Francis McWilliams) எனும் பிரித்தானியர் ஆகும்.
1952-ஆம் ஆண்டில் இருந்து, பெட்டாலிங் ஜெயாவின் மக்கள்தொகை பெரும் வளர்ச்சியைக் கண்டது. பெட்டாலிங் ஜெயாவின் வளர்ச்சி "பழைய நகரம்" என்று அழைக்கப்படும் பழைய பெட்டாலிங் ஜெயா பழைய நகரம் (Old Town, Petaling Jaya) பகுதியை மையமாகக் கொண்டு 800 வீடுகளின் கட்டுமானத்துடன் தொடங்கியது.
மலாயா அவசரகாலம்
1950-களில் மலாயாவின் பிரித்தானிய உயர் ஆணையராகவும்; பெட்டாலிங் மாவட்ட மன்றத்தின் தலைவராகவும் இருந்த சர் ஜெரால்டு டெம்பளர் (Sir Gerald Templer); பெட்டாலிங் ஜெயா நகரத்தை உருவாக்க திட்டமிட்டார். அந்தக் கட்டத்தில் மலாயா அவசரகால நிலைமையில் இருந்தது.
பொதுமக்கள் கம்யூனிஸ்டுகளுக்கு உதவுவதைத் தடுக்க அவர் ஒரு துணை நகரத்தை (Satellite Town) உருவாக்க விரும்பினார். அந்த வகையில் சில புதுக் கிராமங்கள் உருவாக்கப்பட்டன. அந்தக் கிராமக் குடியிருப்பு பகுதிகள் முழுமையும் முள் வேலிகளால் பாதுகாக்கப்பட்டன.
இரண்டு முக்கிய சாலைகள்
பெட்டாலிங் ஜெயாவில் உருவாக்கப்பட்ட முதல் இரண்டு முக்கிய சாலைகள்:
மலாய் மொழியில் Jalan (ஜாலான்) என்றால் சாலை என்று பொருள்படும். பின்னர்க் காலத்தில் அந்தச் சாலைகள் பெயர் மாற்றம் கண்டன.
சிலாங்கூர் மாநிலத்தின் முன்னாள் மந்திரி பெசார் (முதல்வர்) ஒசுமான் முகமது (Othman Mohamad) அவர்களின் நினைவாக ஜாலான் ஒசுமான் என பெயர் வைக்கப்பட்டது.
தனி நகரமாக மாற்றம்
1953-ஆம் ஆண்டின் இறுதி வரையில், பெட்டாலிங் ஜெயா நகரம், கோலாலம்பூர் மாவட்ட அதிகாரியால் நிர்வாகம் செய்யப்பட்டது. பின்னர் 1954-இல், பெட்டாலிங் ஜெயா நகர ஆணையம் (Petaling Jaya Town Authority) உருவாக்கப்பட்டு, என்.ஏ.ஜே. கென்னடி (N.A.J. Kennedy) என்பவர் பெட்டாலிங் ஜெயாவை நிர்வாகம் செய்தார்.
ஆகஸ்ட் 24, 1959-இல், அப்துல் அசீசு முகமது அலி (Abdul Aziz Mohd Ali) என்பவர் பெட்டாலிங் ஜெயா நகர ஆணையத்தின் தலைவராகப் பதவியேற்றார். இவர்தான் அந்தப் பொறுப்புக்கு முதல் உள்நாட்டு மலாயர் ஆவார்.
நிர்வாக ரீதியாகவும் வரலாற்று ரீதியாகவும் பெட்டாலிங் ஜெயா நகரம், கோலாலம்பூரின் ஒரு பகுதியாகவே கருதப்பட்டு வந்தது. இருப்பினும், 1974 பிப்ரவரி 1-ஆம் தேதி கோலாலம்பூர் மாநகரம் ஒரு கூட்டாட்சிப் பிரதேசமாக (Federal Territory) மாறிய போது, பெட்டாலிங் ஜெயா தனித்துப் போனது. பின்னர் அது சிலாங்கூர் மாநிலத்திற்குள் ஒரு நகரமாக மாறியது.
பெட்டாலிங் கார்டன் நிறுவனம்
பெட்டாலிங் ஜெயாவில் ஒரு சில பகுதிகளின் வளர்ச்சிக்கு முன்னோடியாக விளங்கியது பெட்டாலிங் கார்டன் (Petaling Garden Berhad) எனும் ஒரு தனியார் மேம்பாட்டு நிறுவனமாகும். இந்த நிறுவனம் 1957-இல் ஒரு மலேசியச் சீன வணிகர்க் குழுவால் தொடங்கப்பட்டது.
இந்த நிறுவனம் பெட்டாலிங் ஜெயாவில் குறிப்பாக; பிரிவு 5 (Section 5), பிரிவு 6 (Section 6), மற்றும் பிரிவு 7 (Section 7) போன்ற வீட்டுமனைப் பகுதிகளில், ஆயிரக் கணக்கான ஏக்கர் நிலங்களை வீட்டுமனைத் திட்டங்களாக மாற்றியது.
பெர்மோடாலான் நேசனல்
அதன் பின்னர் பெட்டாலிங் கார்டன் நிறுவனம், கோலாலம்பூர் பங்குச் சந்தைக்கு (Kuala Lumpur Stock Exchange) கொண்டு வரப்பட்டது. அந்த நிகழ்வு பலரின் கவனத்தையும் ஈர்த்தது. அதே வேளையில், அந்த நிறுவனம் மலேசியாவில் பட்டியலிடப்பட்ட சொத்து மேம்பாட்டு நிறுவனங்களில் முதலாவது இடத்தையும் பிடித்தது.
2007-ஆம் ஆண்டு, பெட்டாலிங் கார்டன் நிறுவனத்தை பெர்மோடாலான் நேசனல் (Permodalan Nasional) எனும் அரசுசார் நிறுவனம் வாங்கிக் கொண்டது. அப்போது அதன் மதிப்பு RM 964 மில்லியனாக இருந்தது.
வடக்கு பெட்டாலிங் ஜெயா
தெற்கு பெட்டாலிங் ஜெயா (Southern Petaling Jaya), பிரிவு 8 (Section 8) முதல் பெட்டாலிங் ஜெயா பழைய நகரம் (PJ Old Town) வரையிலான பகுதிகள், 1953 ஆம் ஆண்டில் நிறுவப்பட்ட முதல் குடியேற்றங்களைக் கொண்டிருந்தன. பெட்டாலிங் ஜெயாவின் விரைவான வளர்ச்சியின் காரணமாக, கோலாலம்பூர் கிள்ளான் நெடுஞ்சாலைக்கு (Federal Highway) மறுபுறம் வடக்கு பெட்டாலிங் ஜெயா (Northern Petaling Jaya) எனும் புதிய பகுதி உருவாக்கப்பட்டது.
பெட்டாலிங் ஜெயாவின் முதல் வணிக வளாகமான ஜெயா பேரங்காடி (Jaya Supermarket) 1974-ஆம் ஆண்டில், வடக்கு பெட்டாலிங் ஜெயா பிரிவு 14 (Section 14)-இல் கட்டப்பட்டது.
கிராமப்புற நகர்ப்புற இடம்பெயர்வு
பாரிய கிராமப்புற நகர்ப்புற இடம்பெயர்வு காரணமாக பெட்டாலிங் ஜெயா வேகமாக முன்னேறியது. கிராமப் புறங்களில் இருந்து அதிகமான மக்கள் பெட்டாலிங் ஜெயாவில் குடியேறினார்கள். அதனால் சுங்கைவே, சுபாங் மாவட்டம், சுபாங் ஜெயா, செக்சன் 52 புதிய நகரம் (Seksyen 52 - New Town) போன்ற நகர்ப் புறங்கள் மிகத் துரிதமான வளர்ச்சிகளைக் கண்டன.
பெட்டாலிங் ஜெயா எல்லைகள் சீரமைப்பு
1997 சனவரி மாதம் பெட்டாலிங் ஜெயாவின் எல்லைகள் மறுசீரமைப்பு செய்யப்பட்டன. அதைத் தொடர்ந்து, பெட்டாலிங் ஜெயாவில் முன்பு இருந்த சுபாங் ஜெயா, யூ.எஸ்.ஜே (UEP Subang Jaya - USJ), புத்ரா அயிட்ஸ் (Putra Heights) மற்றும் பண்டார் சன்வே (Bandar Sunway) ஆகிய பகுதிகள் புதிதாகத் தோற்றுவிக்கப்பட்ட சுபாங் ஜெயா மாநகராட்சியில் (Subang Jaya City Council) இணைக்கப்பட்டன.
அதற்கு ஈடாக, பெட்டாலிங் ஜெயாவிற்கு பெட்டாலிங் நகராட்சியில் (Petaling District Council - MPPJ) இருந்து பண்டார் உத்தாமா டாமன்சாரா (Bandar Utama Damansara), சுங்கை பூலோ, புக்கிட் லாஞ்சான் (Bukit Lanjan), கோத்தா டாமன்சாரா (Kota Damansara) ஆகிய பகுதிகள் வழங்கப்பட்டன. இந்த எல்லைச் சீரமைப்பிற்குப் பின்னர் பெட்டாலிங் நகராட்சி (MPPJ) பயன்பாட்டில் இருந்து அகற்றப்பட்டது.
கொழும்பு இசுட்டார்சு
கொழும்பு கிங்சு (Colombo Kings) என்பது கொழும்பைச் சேர்ந்த லங்கா பிரிமியர் லீக் இருபது20 துடுப்பாட்ட போட்டிகளில் விளையாடும் ஒரு துடுப்பாட்ட அணி ஆகும். இவ்வணிக்கு துபாயைச் சேர்ந்த இந்திய வர்த்தகர் முர்பாத் முஸ்தபா உரிமையாளராவார்.
பெட்டாலிங் ஜெயா
காலநிலை
இந்த நகரத்திற்கு குறிப்பிட்ட வறண்ட காலம் எதுவும் இல்லை. ஆனாலும் ஜூன் மற்றும் ஜூலை மாதங்கள் வறட்சியான மாதங்கள் ஆகும். பெரும்பாலும் ஒவ்வொரு மாதமும் மழைப்பொழிவு 200 mm-க்கு மேல் இருக்கும். இடியுடன் கூடிய மழை மற்றும் கனமழை பொதுவானது. உலகின் மிக அதிக மின்னல் தாக்கும் பகுதிகளில் ஒன்றாகும்.
கொழும்பு இசுட்டார்சு
தரவுகள்
இற்றைப்படுத்தியது: 16 திசம்பர் 2020
பெட்டாலிங் ஜெயா
காலநிலை
உலகளாவிய வெப்பநிலை மாறுபாடுகள் காரணமாக, பெட்டாலிங் ஜெயாவும் அண்மைய காலங்களில் கடுமையான வறட்சியை அனுபவித்து வருகிறது.
கொழும்பு இசுட்டார்சு
வெளி இணைப்புகள்
பகுப்பு:லங்கா பிரிமியர் லீக் பகுப்பு:கொழும்பு மாவட்டம்
பெட்டாலிங் ஜெயா
பிரிவுகள்
பெட்டாலிங் ஜெயா மாநகரம் எண்கள் இடப்பட்ட பிரிவுகளாகப் பிரிக்கப்பட்டு உள்ளது. செக்சன் (Section) என்றும் அழைக்கப்படுகிறது.
நிர்வாகம்
2017-ஆம் ஆண்டு புள்ளிவிவரங்களின்படி பெட்டாலிங் ஜெயா மாநகராட்சியில் 2,335 பேர் பணிபுரிந்தார்கள். இந்த மாநகராட்சியின் 2017-ஆம் ஆண்டு வரவு செலவு MYR 479,488,450 (ஏறக்குறைய 480 மில்லியன் ரிங்கிட்).
மாநகரத் தலைவர்கள்
2006 சூன் 26-ஆம் தேதி பெட்டாலிங் ஜெயாவுக்கு மாநகரத் தகுதி வழங்கப்பட்டது. அதில் இருந்து ஆறு மாநகரத் தலைவர்கள் நியமிக்கப்பட்டு உள்ளனர். தற்போது மாநகரத் தலைவராக முகமட் அசான் அமீர் (Mohamad Azhan Md. Amir) உள்ளார். இவர் 21 அக்டோபர் 2021 முதல் பதவியில் உள்ளார்.
நாடாளுமன்ற உறுப்பினர்கள்
பெட்டாலிங் ஜெயாவில் வசிப்பவர்களுக்கு பாக்காத்தான் ஹரப்பான் (Pakatan Harapan) கூட்டணியைச் சேர்ந்த நான்கு நாடாளுமன்ற உறுப்பினர்கள் சேவை செய்து வருகின்றனர்.
டாமன்சாரா - டோனி புவா (Tony Pua); ஜ.செ.க
பெட்டாலிங் ஜெயா - மரியா சின் அப்துல்லா (Maria Chin Abdullah); பி.கே.ஆர்.
சுங்கை பூலோ - சிவராசா ராசையா (Sivarasa Rasiah); பி.கே.ஆர்.
சுபாங் - வோங் சென் (Wong Chen); பி.கே.ஆர்.
விளையாட்டு
பெட்டாலிங் ஜெயா அரங்கம் (Petaling Jaya Stadium) என்று அழைக்கப்படும் பல்நோக்கு அரங்கம் பெட்டாலிங் ஜெயாவில் உள்ளது. ஒரு முழு வசதியுடன் கூடிய இந்தப் பெட்டாலிங் ஜெயா அரங்கம்; 25,000 பேர் அமரும் வசதி கொண்டது.
மலேசியக் கால்பந்து சங்கத்தின் (Football Association of Malaysia) தலைமையகம் பெட்டாலிங் ஜெயாவில் தான் அமைந்துள்ளது.
கல்வி
பெட்டாலிங் ஜெயாவில் 25-க்கும் மேற்பட்ட கல்லூரிகள் மற்றும் பல்கலைக்கழகங்கள் உள்ளன. அவையாவன:
மலேசியக் கல்வி அமைச்சகத்தின் கீழ் பெட்டாலிங் ஜெயாவில் 58 தொடக்கப் பள்ளிகளும்; 28 உயர்நிலைப் பள்ளிகளும் உள்ளன.
மலேசியாவின் முதல் தனியார் செவிலியர் கல்லூரி பெட்டாலிங் ஜெயாவில் உள்ள அசுந்தா மருத்துவமனையில் (Assunta Hospital) உள்ளது. துன் டான் செங் லாக் செவிலியர் கல்லூரி (Tun Tan Cheng Lock College of Nursing) எனும் பெயர் கொண்ட அந்தக் கல்லூரி 1961-ஆம் ஆண்டில் நிறுவப்பட்டது.
ஸ்ரீ ஜெயா பேருந்து சேவை
பெட்டாலிங் ஜெயாவில் போக்குவரத்து வசதிகள் மற்றும் உள்கட்டமைப்புகள் நல்ல நிலையில் நன்கு வளர்ச்சி பெற்று உள்ளன. 1950-ஆம் ஆண்டுகள் தொடங்கி; 1990-ஆம் ஆண்டுகளின் முற்பகுதி வரையில் ஸ்ரீ ஜெயா (Sri Jaya) பேருந்து சேவைகள் வழங்கப்பட்டன.
நாற்பது ஆண்டு காலம் தன்னிகரற்ற சேவையாக இந்தப் பேருந்து சேவை நடைபெற்றது. பெட்டாலிங் ஜெயா வரலாற்றில் ஸ்ரீ ஜெயா பேருந்து சேவை, மறக்க இயலாதச் சுவடுகளைப் பதித்துச் செல்கிறது.
கிளானா ஜெயா விரைவு தொடருந்து சேவை
கிளானா ஜெயா தொடருந்து சேவை (Kelana Jaya Line) எனும் கிளானா ஜெயா எளிய விரைவு தொடருந்து சேவை (PUTRA LRT) 1988-ஆம் ஆண்டில் அறிமுகம் செய்யப்பட்டது.
2006-இல், ரேபிட் கேஎல் (RapidKL) அறிமுகப்படுத்தப்பட்டது. இன்றைய நிலையில், பொது போக்குவரத்தை ரேபிட் கேஎல் (RapidKL) மற்றும் கோலாலம்பூர் எளிய விரைவு போக்குவரத்து சேவை (KL Light Rapid Transit System) எனும் கிளானா ஜெயா தொடருந்து சேவை (Kelana Jaya Line) வழங்குகிறது. இந்தச் சேவையில் பெட்டாலிங் ஜெயாவில் ஏழு தொடருந்து நிலையங்கள் உள்ளன.
வடக்கு-தெற்கு விரைவுச்சாலை
2017-இல், புதிதாக உருவாக்கப்பட்ட எம்.ஆர்.டி. சுங்கை பூலோ - காஜாங் சேவை (MRT Sungai Buloh - Kajang Line), பெட்டாலிங் ஜெயா மாநகராட்சி பகுதியின் வடக்குப் பகுதி வழியாக, முத்தியாரா டாமன்சாரா (Mutiara Damansar), கோத்தா டாமன்சாரா (Kota Damansara) மற்றும் பண்டார் உத்தாமா ஆகிய நகர்ப்புறங்களைக் கடந்து செல்கிறது.
தேசிய நெடுஞ்சாலைகளுக்குச் செல்ல பெட்டாலிங் ஜெயாவில் மூன்று அணுகல் இடங்கள் உள்ளன. வடக்கு-தெற்கு விரைவுச்சாலை (North–South Expressway)  வழியாக கோத்தா டாமன்சாரா, டாமன்சாரா, சுபாங் ஆகிய இடங்களை அடையலாம்
பெட்டாலிங் ஜெயா தமிழ்ப்பள்ளிகள்
பெட்டாலிங் ஜெயாவில் 3 தமிழ்ப்பள்ளிகள் உள்ளன. 1209 மாணவர்கள் பயில்கிறார்கள். 94 ஆசிரியர்கள் பணியாற்றுகிறார்கள். மலேசியக் கல்வியமைச்சு வெளியிட்ட புள்ளிவிவரங்கள்.
மேலும் காண்க
பகுப்பு:மலேசிய நகரங்கள்‎ பகுப்பு:சிலாங்கூர் பகுப்பு:சிலாங்கூர் நகரங்கள் பகுப்பு:பெட்டாலிங் ஜெயா
இலங்கையின் பெயர்கள்
இலங்கை (ශ්‍රී ලංකා; சிறி லங்கா / இலங்கை), உத்தியோகபூர்வமாக இலங்கை சனநாயக சோசலிச குடியரசு, என்பது வட இந்தியப் பெருங்கடலில் உள்ள ஒரு தீவு நாடாகும். இது காலத்துக்குக்காலம் பல்வேறு பெயர்களில் அறியப்பட்டுவருகிறது.
லங்கா
லங்கா என்ற சொல்லுக்கு தீவு என்று பொருள். இச்சொல் ஆசுத்ரோ-ஆசிய மொழிகளுக்கு சொந்தமானதாக கருதப்படுகிறது. சிங்களத்தில் லக்-வாசீயா என்றால் இலங்கைத் தீவில் வசிப்பவர் என்று பொருள். எலுவில் (பழைய சிங்களம்) லக்-டிவ என்றால் இலங்கைத் தீவு என்று பொருள். இலங்கைக்கான மற்றொரு பாரம்பரிய சிங்களப் பெயர் லக்டிவ என்பது 'தீவு' என்றும் பொருள்படும்.
வெளி இணைப்புகள்
பகுப்பு:இலங்கை
குரோமோடிரோபிக் அமிலம்
குரோமோடிரோபிக் அமிலம் (Chromotropic acid) என்பது (HO)2C10H4(SO3H)2. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். ஊடுருவும் களைக்கொல்லி 2,4-டைகுளோரோபீனாக்சியசிட்டிக் அமிலத்தின்   அளவை உறுதி செய்யும் முகவராகப் பயன்படுத்தப்படுகிறது. 75% கந்தக அமிலத்திலுள்ள குரோமோடிரோபிக் அமிலம் பார்மால்டிகைடுடன் வினைபுரிகிறது  இவ்வினையில் 580 நானோமீட்டர் அலைநீள சிவப்பு நிறம் உருவாக குரோமோடிரோபிக் அமிலம் உதவுகிறது. இந்நிறமாற்றம் குறிப்பாக ஆல்டிகைடுகளில் மட்டும் நிகழ்கிறது. மற்ற கரிம இனங்களான கீட்டோன்கள், கார்பாக்சிலிக் அமிலங்களில் இந்நிறமாற்றம் நிகழ்வதில்லை.
பார்மால்டிகைடின் இருப்பை கண்டறிந்து உறுதி செய்ய குரோமோடிரோபிக் அமிலம் உதவுகிறது.
மேற்கோள்கள்
பகுப்பு:ஐதராக்சி அரீன்கள் பகுப்பு:நாப்தலீன்சல்போனிக் அமிலங்கள் பகுப்பு:1-நாப்தால்கள்
மேலத்தாங்கல் ஊராட்சி, திருவண்ணாமலை
மேலத்தாங்கல் ஊராட்சி (Melathangal Gram Panchayat), தமிழ்நாட்டின் திருவண்ணாமலை மாவட்டத்தில் உள்ள பெரணமல்லூர் வட்டாரத்தில் அமைந்துள்ளது. இந்த ஊராட்சி, போளூர் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1651 ஆகும். இவர்களில் பெண்கள் 849 பேரும் ஆண்கள் 802 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பஞ்சகவ்யம்
பஞ்சகவ்யம் அல்லது பஞ்சகவ்வியம் என்பது பசுவிலிருந்து கிடைக்கும் ஐந்து பொருட்களால் உருவாக்கப்படும் ஒரு உயிரி நீர்மக்கலவை. இது இந்து சமயக் கோயில்களில் அபிசேகப் பொருளாகவும், ஆயுர் வேத வைத்தியத்தில் மருந்துப் பொருளாகவும், இயற்கை வேளாண்மையில் மிகவும் முக்கியத்துவம் வாய்ந்த நிலஊட்டப் பொருளாகவும்(உரம்) பயன்படுத்தப்படுகிறது.
பயிர்களுக்கு ஊறு விளைவிக்கும் பூச்சிகளைக் கட்டுப்படுத்தும். மேலும் நோய் எதிர்ப்பு சக்தியை அதிகரிக்கும். பஞ்சகவ்யம் தயாரிக்கும் முறையைப் பயிற்றுவிப்பதும், விற்பனை செய்வதும் மெல்ல மெல்ல புகழடைந்து வருகிறது.
இலண்டனில் கோமியத்தை இஸ்கான் இயக்கத்தினர் பாட்டில்களில் அடைத்து விற்பனை செய்து வருவதை சிலர் எதிர்க்கின்றனர்.
இந்து சமயத்தில்
இந்து சமயத்தின் நம்பிக்கைப்படி பசு என்பது தேவர்கள் வாழுகின்ற உயிராகும். அதனால் பசுவிலிருந்து கிடைக்கும் பொருட்களை தெய்வீகமாக கருதுகின்றார்கள். பசுவிலிருந்து கிடைக்கும் பால், சாணம், கோமியம் இவற்றோடு பாலிருந்து கிடைக்கும் தயிர், நெய் ஆகியவற்றை கொண்டு பஞ்சகவியா தயாரிக்கப்படுகிறது. இதனை அபிசேகப் பொருள்களில் ஒன்றாக தெய்வச் சிலைகளுக்கு அபிசேகம் செய்கின்றார்கள். அதன் பின்பு பக்தர்களுக்கு பிரசாதமாக தருகின்றார்கள். இதனை பக்தர்கள் உட்கொள்கிறார்கள். சுவாமி சிலைக்கு பஞ்சகவியத்தால் அபிசேகம் செய்யப்படும் போது வெளிப்படும் கதிர்கள் உடல் மற்றும் மனநோயைப் போக்கும் என இந்துக்கள் நம்புகின்றனர்.
சித்தர்கள் இந்த பஞ்சகவியத்தினைக் கொண்டு பஞ்சகவிய கிருதம் என்ற மருத்தினைத் தயாரித்தனர். இந்துக் கோயில்களின் கும்பாபிஷேக விழாக்களின் போது இவ்வாறு பஞ்சகவிய அபிசேகம் செய்தல் சடங்காக உள்ளது.
இயற்கை விவசாயத்தில்
கொடுமுடி மருத்துவர் நடராஜன் என்பவர் இந்துக் கோயில்களில் கொடுக்கப்படும் பஞ்சகவியத்தினை சோதனை முயற்சியாய் பயிர்களுக்கு பஞ்சகவ்யத்தினை கொடுத்து வெற்றிபெற்றார். அவருடைய பரப்புரைகளின் மூலமாக இயற்கை விஞ்ஞானி என்று அழைக்கப்பட்ட நம்மாழ்வார் பஞ்சகவியத்தினைப் பற்றி அறிந்து இயற்கை விவசாயத்தில் பஞ்சகவியத்தினை ஒரு இடுபொருளாக ஆக்கினார்.
வேளாண்மையில் பயன்பாடு
பூச்சி மற்றும் நோய் தாக்குதலுக்கு எதிர்ப்பாற்றலை அளிக்கும் காரணியாகவும் விளங்குகிறது.
பயன்படுத்தும் முறை
ஏக்கருக்கு 200 லிட்டர் வீதம் கைத்தெளிப்பான் கொண்டு பயிர்களுக்கு தெளிக்கலாம்.
வெளி இணைப்புகள்
பகுப்பு:இந்து சமயம் பகுப்பு:இந்து தொன்மவியல் பகுப்பு:இந்து சமய வழிபாடுகள்
காஷ்மீரிகள்
காஷ்மீரிகள் (کٲشِر لۄکھ / कॉशुर लुखکٲشِر لۄکھ) என்பவர்கள் காஷ்மீரக பள்ளத்தாக்கில் வாழும் காஷ்மீரி, தாத்ரிக் மொழியை தாய் மொழியாக கொண்ட மக்கள் ஆவர். کٲشُر لُکھ / कॉशुर लुख சம்முகாஷ்மீரின் செனாப் பிராந்தியத்தின் தோடா, ரம்பன், பதர்வா, கிஷ்த்வார் மாவட்டங்களிலும் நீலம் மற்றும் லீபா பள்ளத்தாக்கு பகுதியிலும் காஷ்மீரிகள் செறிந்து வாழ்கின்றனர், பெரும்பாலானோர் இசுலாம் மதத்தை சேர்ந்தவர்களாவர். குறிப்பிடத்தக்க அளவில் இந்து காஷ்மீரிகளும் வாழ்கின்றனர்.
thumb|பெரன் எனும் பாரம்பரிய உடையணிந்துள்ள காஷ்மீரி இன குழந்தைகள்
தோற்றம்
ஆய்வாளர்களின் கூற்றின்படி காஷ்மீரிகள் மத்திய ஆசியாவில் இருந்து புலம் பெயர் இந்தோ ஆரியர் பிரிவினர் என்றும் சிலர் தென் இந்திய பகுதியில் இருந்து குடியேரியவர்கள் என்றும் குறிப்பிடுகின்றனர்.
ஆர்கே பர்மு என்ற அறிஞர் கூற்றின் படி காஷ்மீரிகள் யூத இனத்தை சேர்ந்தவர்கள் என்றும் பல்வேறு ஒற்றுமைகள் இருப்பதாகவும் தெரிவித்தார் எனினும் இக்கருத்தை பெரும்பாலான அறிஞர்கள் மறுக்கின்றனர்.
இந்து மற்றும் புத்தர்களின் ஆட்சி
இந்து மதத்தின் வர்ணாசிரம கோட்பாடுகளால் சாதிய பாகுபாடுகள் காரணமாக ஒடுக்கப்பட்ட நிலையில் இருந்த மக்கள் மூன்றாம் நூற்றாண்டில் அசோகரின் காலத்தில் காஷ்மீரிகள் புத்த மதத்தை ஏற்றனர்
இசுலாம் வருகை ஷா மிர் வம்சம் (1320–1580)
காஷ்மீரகத்தில் 1320ம் ஆண்டில் ஆட்சியாளர் சையித் பிலால் ஷா அவர்கள் இசுலாத்தை ஏற்றுக்கொண்ட முதல் அரசர் ஆவார் கிபி 1339ல் ஷா மிர் என்பவர் மூலம் அவ்வம்சம் தோற்றுவிக்கப்பட்டது இக்கால கட்டத்தில் இசுலாம் தீவிரமாக ஏற்றுக்கொள்ளப்பட்டது.
முகலாயர் ஆட்சி (1580–1750)
பேரரசர் அக்பர் காலத்தில் காசுமீர் பள்ளத்தாக்கு படையெடுக்கப்பட்டு வெற்றி கொள்ளப்பட்டது முகலாயர் படையில் காஷ்மீரிகள் குறிப்பிடத்தக்க பங்காற்றினர்.
சீக்கியர் ஆட்சி (1799–1849)
காஷ்மீர் பகுதிகளை ஆண்ட சீக்கிய பேரரசர் ரஞ்சித் சிங் 1839-இல் மறைவுக்குப் பின்னர் சீக்கியப் பேரரசு பலமிழந்தது. இதனை பயன்படுத்தி, இந்தியாவில் கம்பெனி ஆட்சியினர் சீக்கியர்களுக்கு எதிராக 1845ஆம் ஆண்டில் நடந்த  முதலாம் ஆங்கிலேய-சீக்கியப் போரில் சீக்கியர்கள் தோற்றனர். மீண்டும் 1849ஆம் ஆண்டில் நடந்த இரண்டாம் ஆங்கிலேய-சீக்கியப் போரில் தோல்வியுற்ற சீக்கியப் பேரரசு கலைக்கப்பட்டது.
ஜம்மு காஷ்மீர் இராச்சியம் (1849- 1948)
கிழக்கிந்திய கம்பெனி ஆட்சியாளர்களால் சீக்கியப் பேரரசிடமிருந்து கைப்பற்றிய காஷ்மீர், லடாக், ஜில்ஜிட்-பால்டிஸ்தான் போன்ற பகுதிகளை 1849-இல் ஜம்முவின் டோக்ரா வம்ச மன்னர் குலாப் சிங்கிடம்  (1792–1857)  7,50,000 நானக்சாஹீ ரூபாய்க்கு மாற்றித் தரப்பட்டது. ஆங்கிலேயர்களிடமிருந்து வாங்கிய பகுதிகளைக் கொண்டு டோக்ரா வம்சத்தினர் ஜம்மு காஷ்மீர் இராச்சியத்தை நிறுவினர்.
ஜம்மு காஷ்மீர் ஒப்பந்தம் 1947
26 அக்டோபர் 1947-இல் ஜம்மு காஷ்மீர் இராச்சியத்திற்கும், இந்திய அரசுக்கும் இடையே ஏற்பட்ட ஜம்மு காஷ்மீர் இணைப்பு ஒப்பந்தப்படி, காஷமீரிகள் வாழ்ந்த பகுதிகள் இந்தியாவுடன் இணைந்தது.
கலாச்சாரம்
thumb|காஷ்மீரக தாய் மற்றும் குழந்தை .[[Charles W. Bartlett ]]
உணவு
பண்டைய காலத்தில் அரிசி மற்றும் மாமிசம் பிரதான உணவாக இருந்துள்ளது தற்போது வரை இறைச்சி உணவு பிரதானமாகும் பசுந்தேனீருடன் பாதாம் விழாக்களில் பரிமாறப்படுகிறது.
மொழி
காஷ்மீரி மற்றும் தாத்ரிக் மொழி இம்மக்களால் பேசப்படுகிறது .தாத்ரிக் மொழி இலக்கன வடிவில் உள்ள ஒரே காஷ்மீரிய மொழியாகும் 2001ம் ஆண்டு இந்திய கணக்கின்படி 55 லட்சத்திற்கும் அதிகமான காஷ்மீரிகளால் பேசப்படுவதாக தெரிவிக்கப்பட்டுள்ளது.
மேற்கோள்கள்
பகுப்பு:இந்திய இனக்குழுக்கள் பகுப்பு:ஜம்மு காஷ்மீர்
புலோபா
புலோபா (Pulobha) என்பது இந்தியாவின் ஒன்றியப் பகுதிகளுள் ஒன்றான அந்தமான் நிக்கோபார் தீவுகளிலுள்ள நிகோபார் மாவட்டத்தில் அமைந்துள்ள ஒரு கிராமம் ஆகும். இக்கிராமம் பெரிய நிகோபார் தாலுக்காவில் அமைந்துள்ளது.
மக்கள் தொகையியல்
2004 ஆம் ஆண்டில் 2004 இந்தியப் பெருங்கடல் நிலநடுக்கத்தினாலும் ஆழிப்பேரலையினாலும் இக்கிராமம் பாதிக்கப்பட்டது. இந்திய நாட்டில் 2011 ஆம் ஆண்டில் இடம்பெற்ற மக்கள் தொகைக் கணக்கெடுப்பிற்கு அமைவாக புலோபா கிராமத்தில் 6 குடும்பங்கள் வாழ்ந்து வந்தன. 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 44.74% ஆகும்.
மேற்கோள்கள்
பகுப்பு:பெரிய நிகோபார் வட்டத்திலுள்ள கிராமங்கள்
பெருவண்ணாமுழி அணை
பெருவண்ணாமுழி அணை (Peruvannamuzhi Dam) என்பது தென்னிந்திய மாநிலமான கேரளத்தின், கோழிக்கோடு மாவட்டத்தில், செக்கிட்டிபாற ஊராட்சிக்கு உட்பட்ட பெருவண்ணாமுழியில் குட்டியாடி ஆற்றிக் குறுக்க கட்டபட்ட ஒரு அணையாகும். இது கோழிக்கோடு நகரிலிருந்து 55 கி.மீ தொலைவில் உள்ளது. இது குட்டியாடி நீர்ப்பாசன திட்டத்தின் ஒரு பகுதியாக கட்டப்பட்டது.
இந்த அணையின் நீர்த்தேங்கும் பரப்பு சகிட்டத்தாரா மற்றும் கூராச்சுண்டு பஞ்சாயத்துகளில் அமைந்துள்ளது. இது கோழிக்கோடு மாவட்டதில் பிரபலமான சுற்றுலா தலமாகும். மலைப்பகுதியில் உள்ள இந்த அணையில் விசைப்படகு, துடுப்புப்படகு போன்ற வசதிகள் உள்ளன. இங்கு முதலைப் பண்ணை ஒன்றும் உள்ளது. பெருவண்ணாமுழி வனவிலங்கு சரணாலயம் மலபார் வனவிலங்கு சரணாலயம் என்றும் அழைக்கப்படுகிறது. இப்பகுதியின் விடுதலைப்போராட்ட வீரரின் நினைவாக இங்கு ஸ்மரகதோட்டம் என்ற பெயரிலான பூங்காவை அமைத்துள்ளனர்.
மின் உற்பத்தி
இந்த அணைநீரைப் பயன்படுத்தி எதிர்காலத்தில், 6 மெகாவாட் மின்சாரம் தயாரிக்க கேரள மின்வாரியம் திட்டமிட்டுள்ளது. ஆண்டு உற்பத்தி 24.7 MU ஆக இருக்கும் என்று எதிர்பார்க்கப்படுகிறது.
போக்குவரத்து
கோழிக்கோடு மாவட்டத்தின் முக்கியமான சுற்றுலாத் தலமான பெருவண்ணாமுழிக்குச் செல்ல,
பேருந்து வழித்தடம்: கோழிக்கோடு புதிய பேருந்து நிலையத்திலிருந்து பூழிதோடு / பெருவண்ணாமுரி பேருந்து. (55 கி.மீ)
குறிப்புகள்
பகுப்பு:கோழிக்கோடு மாவட்டத்திலுள்ள அணைகள்
அரசு யோகா மற்றும் இயற்கை மருத்துவ கல்லூரி
இங்கு பயின்ற மருத்துவர்கள் யோகா மற்றும் இயற்கை மருத்துவர்கள் என்று அழைக்கப்படுகிறார்கள். இது ஐந்தரை ஆண்டு படிக்கும் பட்டைய படிப்பாகும்.
வரலாறு
இந்த நிறுவனம் 2000ஆம் ஆண்டு நிறுவப்பட்டது. ஆரம்பத்தில் ஒரு வருட படிப்பு உட்பட இயற்கை மருத்துவம் மற்றும் யோகாவில் மருத்துவ பட்டப்படிப்பை வழங்கி வருகிறது.
ஹென்றி ஆர்க்ரைட்
ஹென்றி ஆர்க்ரைட் (Henry Arkwright , பிறப்பு: திசம்பர் 16 1837, இறப்பு: அக்டோபர் 13 1866), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 17 முதல்தர துடுப்பாட்டப் போட்டிகளில் கலந்து கொண்டுள்ளார். 1858-1866 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹென்றி ஆர்க்ரைட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 28 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1837 பிறப்புகள் பகுப்பு:1866 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
வசப்புத்தூர் ஊராட்சி
வசப்புத்தூர் ஊராட்சி (Vasaputhur Gram Panchayat), தமிழ்நாட்டின் கடலூர் மாவட்டத்தில் உள்ள போர்ட்டோநோவா வட்டாரத்தில் அமைந்துள்ளது. இந்த ஊராட்சி, சிதம்பரம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1423 ஆகும். இவர்களில் பெண்கள் 715 பேரும் ஆண்கள் 708 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தன்னம்பிக்கை (இதழ்)
தன்னம்பிக்கை என்னும் இதழ் தமிழ் நாட்டின் கோயமுத்தூர் நகரில் இருந்து வெளிவரும் சுயமுன்னேற்ற திங்கள் இதழாகும். கோயமுத்தூரில் உள்ள தமிழ்நாடு வேளாண்மைப் பல்கலைக்கழகத்தில் தமிழ்ப் பேராசிரியராக பணியாற்றிய முனைவர் இல. செ. கந்தசாமி என்பவரால் 1989 ஆம் ஆண்டில் இவ்விதழ் தொடங்கப்பட்டது. அவரது மறைவிற்குப் பின்னர் இல. செ. க.வின் தன்னம்பிக்கை என்னும் பெயரில் வெளிவரும் இதழ் முத்திரைத்தொடர் முன்னேற்றத்தின் மூலதனம் என்பது ஆகும்.
ஆசிரியர் குழு
இவ்விதழில் டாக்டர் க. கலைச்செல்வி ஆசிரியராகவும் ஜெ. விக்ரன் இணை ஆசிரியராகவும் க.சந்தோஷ் துணையாசிரியராகவும் பணியாற்றுகின்றனர்.
சான்றடைவு
பகுப்பு:தமிழ்நாட்டுத் தமிழ் இதழ்கள் பகுப்பு:தன்முன்னேற்றத் தமிழ் இதழ்கள் பகுப்பு:1990 களில் வெளிவந்த தமிழ் இதழ்கள் பகுப்பு:2000 களில் வெளிவந்த தமிழ் இதழ்கள் பகுப்பு:2010 களில் வெளிவந்த தமிழ் இதழ்கள்
மு. சி. பூரணலிங்கம் பிள்ளை
முன்னீர்பள்ளம் சிவசுப்பிரமணியம் பூரணலிங்கம் பிள்ளை (25 மே 1866 – 6 சூன் 1947) என்பவர் தமிழறிஞர், கல்லூரிப் பேராசிரியர், உரையாசிரியர், இதழாசிரியர், மொழிபெயர்ப்பாளர், சொற்பொழிவாளர் என பன்முகம் கொண்டவர். இவர் தமிழ் மொழியின் தொன்மையையும், உயர்வையும் பிற மொழியினரும் அறியும் வண்ணம் செய்தவர்.
ஆங்கிலப் பேராசிரியராகப் பணி
கல்லூரிப் படிப்பு முடிந்தவுடன், பாளையங்கோட்டை இந்துக் கல்லூரி, சென்னைக் கிறிஸ்தவக் கல்லூரி, கோயம்புத்தூர் புனித மைக்கேல் கல்லூரி, மதுரை அமெரிக்கன் கல்லூரி, திருச்சி எஸ்.பி.ஜி. கல்லூரி ஆகிய கல்வி நிறுவனங்களில் ஆங்கிலப் பேராசிரியராகப் பணியாற்றினார். ஆங்கிலப் பேராசிரியராக இருந்த பூரணலிங்கம் பிள்ளை, தமிழ்ப் பற்றும், தமிழ் இன உணர்வும் கொண்டு வாழ்ந்ததுடன் தமிழுக்குப் பெரும் பணியும் ஆற்றியுள்ளார் என்பது குறிப்பிடத்தக்கது.
இதழாசிரியராக
சென்னைக் கிறிஸ்தவக் கல்லூரியில் பணியாற்றியபோது "ஞான போதினி" என்ற மாதப் பத்திரிகையை நடத்தினார். பின்னர், நீதிக் கட்சியினரின் "ஜஸ்டிஸ்" என்ற ஆங்கிலப் பத்திரிகையில் துணை ஆசிரியராகப் பணியாற்றிச் சமூக நீதிக்காகக் குரல் கொடுத்தார்.
நூல்கள் இயற்றல்
பூரணலிங்கம் பிள்ளை, தமிழில் 18 நூல்களையும், ஆங்கிலத்தில் 32 நூல்களையும் மற்றும், சட்ட நூல்களையும் எழுதியுள்ளார். இவரது படைப்புகளில், சிறுகதை, நாவல், கவிதை, நாடகம், குழந்தை இலக்கியம், ஆய்வுக் கட்டுரைகள், மொழிபெயர்ப்பு, மற்றும் சொற்பொழிவு எனப் பல வீச்சுகளைக் காண முடிகிறது.
தமிழ் மொழியின் உயர் சிந்தனைகளைப் பிற மொழியாளரும் அறிந்து கொள்ளும் வகையில் பல நூல்களை ஆங்கிலத்தில் எழுதினார். திருக்குறள் முழுவதையும் ஆங்கிலத்தில் மொழி மாற்றம் செய்து பன்னிரண்டு பக்கங்களில் ஆராய்ச்சி முன்னுரையும் எழுதினார். திருக்குறள் குறித்துத் திறனாய்வு நூல் ஒன்றையும் வெளியிட்டுள்ளார்.
தமிழ் இலக்கியத்தைப் பற்றி விரிவாக தன் முதல் நூலான "Primr of Tamil Literature" என்ற ஆங்கில நூலினை 1904இல் எழுதினார். அதில் தமிழ் மொழியின் தொன்மையையும், தமிழரின் உயர்ந்த அறிவியல் சிந்தனைகளையும், பண்பாட்டையும், வரலாற்று ஆதாரங்களோடு சுட்டிக் காட்டியுள்ளார். திராவிட நாகரிகமே இந்தியா முழுவதும் பரந்து விளங்கியது என்பதை இந்நூல் தெளிவுபடுத்துகிறது. முதுகலைத் தமிழ் பயிலும் மாணவர்களுக்காக "தமிழ் இலக்கிய வரலாறு" என்ற ஆங்கில நூலை எழுதினார். இந்திய வரலாற்றையும் தமிழ்நாட்டு வரலாற்றையும் பண்பாட்டையும் இணைத்து பூர்ணலிங்கம் பிள்ளை Tamil India என்ற ஆங்கில நுலை 1927இல் எழுதினார். இந்த நூலில் தமிழ் மொழியில் தொன்மையையும், தமிழின் உயர்ந்த அறிவியல் சிந்தனைகளையும், பண்பாட்டையும் வரலாற்று சான்றுகளுடன் சுட்டிக்காட்டியுள்ளார். தமிழ் செம்மோழியே என்ற தலைப்பில் செல்லைப் பல்கலைக் கழகத்தில் உரையாற்றினார்.
"பத்துத் தமிழ் முனிவர்கள்" என்ற நூலில் மாணிக்கவாசகர் முதல் பட்டினத்தடிகள் வரை உள்ள சமயச் சான்றோர் பதின்மர் வரலாற்றையும், அவர்களுடைய தத்துவங்களையும் விளக்கியுள்ளார்.
இவர் எழுதிய, இராவணப் பெரியோன், சூரபதுமன் வரலாறு ஆகியன இலக்கியத் திறனாய்வு நூல்களுள் புதிய நோக்கில் அமைந்தவை.
ஒரு நூலின் அணிந்துரை எத்தகைய கூறுகளை உள்ளடக்கியதாக இருக்க வேண்டும் என்பதற்கு இவர் முந்நீர்ப்பள்ளம் ஈஸ்வரமூர்த்தியா பிள்ளை நூலுக்கு அளித்துள்ள அணிந்துரை ஒரு சிறந்த எடுத்துக்காட்டாகும்.
ஆசிரியர் பணியிலிருந்து 1926-இல் ஓய்வு பெற்று முந்நீர்ப்பள்ளத்திற்குத் திரும்பி வந்த பின் பல்வேறு கட்டங்களில் இலக்கியச் சொற்பொழிவாற்றி வந்தார். திருநெல்வேலியில் இயங்கி வந்த சென்னை மாகாணத் தமிழ்ச் சங்கத்தின் பன்னிரண்டாவது மாநாட்டிற்குத் தலைமை தாங்கி (1940) வழி நடத்தினார்.
இந்தி எதிர்ப்பு போராட்டம்
1938-39 ஆண்டுகளில் நடந்த இந்தித் திணிப்பு எதிர்ப்புப் போராட்டத்தில் தமிழறிஞர்களுடன் இணைந்து இவரும் போராடினார்.
நாட்டுடைமை
இவர் ஆங்கிலத்தில் 32 நூல்களையும், தமிழில் 18 நூல்களும் சட்ட நூல்களையும் எழுதியுள்ளார். பூர்ணலிங்கம் பிள்ளையின் நூல்கள் நாட்டுடைமை ஆக்கப்பட்டுள்ளது.
மேற்கோள்கள்
பகுப்பு:தமிழறிஞர்கள் பகுப்பு:தமிழக எழுத்தாளர்கள் பகுப்பு:1866 பிறப்புகள் பகுப்பு:1947 இறப்புகள் பகுப்பு:நாட்டுடைமை நூல்களின் ஆசிரியர்கள் பகுப்பு:தமிழ்-ஆங்கில மொழிபெயர்ப்பாளர்கள் பகுப்பு:திருநெல்வேலி மாவட்ட எழுத்தாளர்கள் பகுப்பு:திருக்குறள் ஆங்கில மொழிபெயர்ப்பாளர்கள்
மிருணாள் சென்
மிருணாள் சென் (Mrinal Sen; பிறப்பு மே 14. 1923 - 30 திசம்பர் 2018) என்பவர் கல்கத்தாவைச் சேர்ந்த திரைப்பட இயக்குநர். இந்திய திரைப்படங்களை உலகத் தரத்துக்கு உயர்த்திய திரைப்பட இயக்குநர்களில் ஒருவர். இவர் இந்தி, தெலுங்கு, ஒடிசா, வங்கம் ஆகிய 4 மொழிகளில் ஏறக்குறைய 34 திரைப்படங்கள், 14 குறும்படங்கள் 4 ஆவணப்படங்களை இயக்கியுள்ளார். இவரைப் பற்றியும் திரைப்படங்கள் வெளிவந்துள்ளன.
பிறப்பும், கல்வியும்
மிருணாள் சென் தற்போதைய வங்காள தேசத்தில் உள்ள ஃபரீத்பூரில் ஒரு இந்து குடும்பத்தில் 1923இல் பிறந்தார். பள்ளிப் படிப்பை சொந்த ஊரில் முடித்தபின் கல்லூரி படிப்புக்காக கல்கத்தா வந்தார். கல்கத்தா ஸ்காட்டிஷ் சர்ச் கல்லூரியில் இயற்பியலும், கல்கத்தா பல்கலைக்கழகத்தில் முதுகலையும் பயின்றார். இவர் இந்திய பொதுவுடமைக் கட்சியின் சார்பான கலைப் பண்பாட்டு பிரிவில் ஈடுபாட்டுடன் இருந்தார் என்றாலும் கட்சியில் உறுப்பினராகவில்லை.
திரைப்படங்களின் மீதான ஆர்வம்
கொல்கத்தாவில் படிக்க வந்தபோது ரூடால்ஃப் ஆர்ன்ஹைம் எழுதிய ‘பிலிம் அஸ் ஆர்ட்’ என்ற ஆங்கிலப் புத்தகத்தைப் படித்தார். இதனால் இவருக்கு திரைப்படங்கள் மீது ஆர்வம் ஏற்பட்டது. திரைப்பட விமர்சனங்கள் எழுதிவந்தார். இவர் படித்து முடித்து சிலகாலம் மருந்துப் பொருள் விற்பனைப் பிரதிநிதியாக வேலையில் இருந்தார். பின் கல்கத்தா திரைப்பட ஸ்டுடியோவில் ஆடியோ தொழில்நுட்ப பணியாளராக பணியாற்றினார். 1950 முதல் முழுநேர திரைப்படப் பணிகளில் இறங்கினார்.
திரைப்பட இயக்குநராக
இவர் முதன் முதலில் 1955இல் ‘ராத் போர்’ என்ற படத்தை இயக்கினார். இப்படம் வெற்றி அடையவில்லை. இரண்டாவதாக ‘நீர் ஆகாஷெர் நீச்சே’ (நீல வாணத்திற்கு கீழே) என்ற திரைப்படத்தை இயக்கினார். இப்படம் இவருக்கு இந்திய அளவில் அங்கீகாரம் பெற்றுத் தந்தது. மூன்றாவதாக ‘பைஷே சிரவன்’ (இரவீந்திர நாத் தாகூர் இறந்த அன்று) என்ற திரைப்படத்தை இயக்கினார். இத்திரைப்படம் மாபெரும் வெற்றிப் படமாக அமைந்ததோடு, இவருக்கு உலக அளவில் அங்கீகாரத்தைப் பெற்றுத் தந்தது.
சென்னும் நவீன இந்திய திரைப்படங்களும்
இதன் பிறகு சென் ஐந்திற்கும் மேற்பட்ட திரைப்படங்களை இயக்கினார். இவரின் திரைப்படங்கள் நடுத்தர வகுப்பு மக்களின் குடும்பப் பிரச்சினைகளை சித்தரிக்கும் படங்களாக, குறைந்த செலவில் எடுக்கப்பட்டவை ஆகும். இவர் இயக்கி 1969இல் வெளிவந்த ‘புவன் ஷோம்’ (திரு. ஷோம்) என்ற திரைப்படம் இவரை உலக அளவிலும் இந்திய அளவிலும் பெரிய இயக்குநராக அடையாளப்படுத்தியது. இத்திரைப்படம் நவீன இந்திய திரைப்பட இயக்கத்தின் முக்கிய அடையாளமாக கருதப்படுகிறது.
அரசியல் அடையாளம்
இவரது துவக்கக்கால படங்களில் மார்க்சியத்தின் தாக்கம் வெகுவாக காணப்பட்டது. இவர் ஒரு மார்க்சிய கலைஞராக அடையாளம் காணப்பட்டார்.
கல்கத்தாவும் சென்னின் திரைப்படங்களும்
இவரது பல திரைப்படங்கள் கல்கத்தா நகரை கதைக்களமாகக் கொண்டவை. இவரது படங்களில் கல்கத்தா நகரமும் ஒரு கதாபாத்திரமாகவே இருக்கும். அந்த நகர் மக்களின் அழகியலையும், மதிப்புமிக்க வாழ்கை அமைப்பையும், சமூக ஏற்றத்தாழ்வுகளையும், நகரின் தெருக்கள் வழியாக அதன் பழமையை காண்பிப்பார்.
அங்கிகாரம்
இவரின் பல திரைப்படங்கள் இந்தியாவில் விருதுகளை வென்றது மட்டுமல்லாது கேன்ஸ், பெர்லின், வெனிஸ், மாஸ்கோ, சிகாகோ, கெய்ரோ உள்ளிட்ட அனைத்து உலகத் திரைப்பட விழாக்களிலும் திரையிடப்பட்டு, விருதுகளை வென்றன. இந்திய சினிமாவின் மிக உயரிய விருதான தாதாசாகேப் பால்கே விருது, பத்மபூஷண் உட்பட பல விருதுகளை வென்றுள்ளார். பல்வேறு பல்கலைக்கழகங்கள் இவருக்கு மதிப்புறு முனைவர் பட்டங்கள் வழங்கியுள்ளன.
தேசிய விருதுகள்
சிறந்த திரைப்படத்திற்கான தேசிய திரைப்பட விருது
இரண்டாவது சிறந்த திரைப்படத்துக்கான தேசியவிருது
சிறந்த வங்கமொழித் திரைப்படத்துக்கான தேசியவிருது
சிறந்த தெலுங்கு திரைப்படத்துக்கான தேசியவிருது
தேசிய திரைப்படவிருது – Special Jury Award / Special Mention (திரைப்படம்)
சிறந்த இயக்குநருக்கான தேசியவிருது
சிறந்த திரைக்கதைக்கான தேசியவிருது
மேற்கோள்
பகுப்பு:1923 பிறப்புகள் பகுப்பு:இந்தியத் திரைப்பட இயக்குநர்கள் பகுப்பு:தாதாசாகெப் பால்கே விருது பெற்றவர்கள் பகுப்பு:2018 இறப்புகள்
ஆண்டவன் (2000 திரைப்படம்)
ஆண்டவன்  (Aandavan) 2000 இல் வெளிவந்த மொழிமாற்றுத் தமிழ்த் திரைப்படமாகும். ஆதங் இ ஆதங் என்ற இந்தி திரைப்படத்தின் மொழிமாற்று ஆகும். சில காட்சிகளை பொன்வண்ணன் மற்றும் வடிவுக்கரசியை வைத்து மீண்டும் இப்படத்திற்காக காட்சி படுத்தினர். ரஜினிகாந்த் நடித்த இப்படத்தை திலீப்சங்கர் இயக்கினார். ரஜினிகாந்துக்கு சின்னி ஜெயந்த் குரல் கொடுத்தார்.
வெளி இணைப்புகள்
பகுப்பு:2000 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:வடிவுக்கரசி நடித்த தமிழ்த் திரைப்படங்கள்
மின்னிருமுனையின் திருப்புத்திறன்
இயற்பியலில் மின்னிருமுனையின் திருப்புத்திறன் (Electric dipole moment) என்பது ஏதாவது ஒரு மின்னூட்டதையும் அவற்றிற்கு இடைப்பட்ட தொலைவையும் பெருக்கக் கிடைக்கும் மதிப்பு ஆகும். இரு சமமான வேறின மின்னூட்டங்கள் சிறிது தொலைவு பிரித்து வைக்கப்பட்டால் அது மின்னிருமுனையை உருவாக்கும். SI அலகுகளில் இது கூலும்-மீட்டர் (C m) இனால் தரப்படும்.
+q, −q ஆகிய இரு புள்ளி மின்னேற்றங்களின் மின்னிருமுனைத் திருப்புத்திறன் p பின்வருமாறு தரப்படும்:
இங்கு d என்பது இடப்பெயர்ச்சிக் காவி, எதிரேற்றத்தில் இருந்து நேரேற்றத்தை நோக்கி இருக்கும். இதனால், மின்னிருமுனைத் திருப்புத்திறன் காவியின் திசை எதிரேற்றத்தில் இருந்து நேரேற்றம் நோக்கி இருக்கும்..
பசுகிர மொழி
பசுகிர மொழி என்பது அல்தைக்கு மொழிக்குடும்பத்தை சேர்ந்த துருக்கிய மொழிகளுள் ஒன்றாகும். இது உருசியா, உசுபெகிச்தான், கசாகிஸ்தான் போன்ற நாடுகளில் பேசப்படுகிறது. இம்மொழியை ஏறத்தாழ இரண்டு மில்லியன் மக்கள் பேசுகின்றனர். இம்மொழியை பசுகிர எழுத்துக்களைக்கொண்டே எழுதுகின்றனர்.
பசுகிர எழுத்துகள்
பசுகிர எழுத்துக்கள் சிரிலிக்கு எழுத்துக்களையே அடிப்படையாக கொண்டவை.
மேற்கோள்கள்
பகுப்பு:துருக்கிய மொழிகள்
ஈரானில் விவசாயம்
ஈரானின் மொத்த பரப்பளவில் மூன்றில் ஒரு பங்கு விவசாய நிலங்களுக்கு மிகவும் பொருத்தமானது, ஆனால் மோசமான மண் மற்றும் பல பகுதிகளில் போதுமான நீர் விநியோகம் இல்லாததால், அதில் பெரும்பாலானவற்றில் சாகுபடியில் ஈடுபடுவதில்லை. மொத்த நிலப்பரப்பில் 12% மட்டுமே சாகுபடிக்கு உட்பட்டுள்ளது (விவசாய நிலங்கள், பழத்தோட்டங்கள் மற்றும் திராட்சைத் தோட்டங்கள்) ஆனால் பயிரிடப்பட்ட பகுதியில் மூன்றில் ஒரு பங்கிற்கும் குறைவான நிலங்களுக்கே நீர்ப்பாசனம் செய்யப்படுகிறது. மீதமுள்ளவை உலர் நில விவசாயத்திற்கு அர்ப்பணிக்கப்பட்டவை. விவசாய பொருட்கள் 92 சதவீதம் தண்ணீரை நம்பியுள்ளது. நாட்டின் மேற்கு மற்றும் வடமேற்கு பகுதிகள் மிகவும் வளமான மண்ணைக் கொண்டுள்ளன. ஈரானின் உணவு பாதுகாப்பு குறியீடு சுமார் 96 சதவீதமாக உள்ளது.
நில அமைப்பு
மொத்த நிலப்பரப்பில் 3 சதவீதம் மேய்ச்சல் மற்றும் சிறிய தீவன உற்பத்திக்கு பயன்படுத்தப்படுகிறது. பெரும்பாலான மேய்ச்சல் நிலங்கள் பெரும்பாலும் மலைப் பகுதிகளின் வறண்ட மலைத்தொடர்களிலும், மத்திய ஈரானின் பெரிய பாலைவனங்களைச் சுற்றியுள்ள பகுதிகளிலும் உள்ளன. வேளாண்மை அல்லாத நிலப்பரப்பு ஈரானின் மொத்த பரப்பளவில் 53 சதவீதமாக உள்ளது. நாட்டின் 39 சதவீத நிலம் பாலைவனங்கள், உப்பு குடியிருப்புகள் மற்றும் வெற்று-பாறை மலைகள் ஆகியவற்றால் மூடப்பட்டுள்ளன, அவை விவசாய நோக்கங்களுக்கு பொருந்தாது. மேலும் ஈரானின் மொத்த நிலப்பரப்பில் கூடுதலாக 7 சதவீதம் காடுகளால் சூழப்பட்டுள்ளது. மேலும் 7 சதவீதம் நகரங்கள், கிராமங்கள், தொழில்துறை பகுதிகள் மற்றும் சாலைகள் ஆகியவற்றைக் கொண்டுள்ளது.
20 ஆம் நூற்றாண்டின் இறுதியில், ஈரானின் மொத்த உள்நாட்டு உற்பத்தியில் ஐந்தில் ஒரு பங்கை விவசாய நடவடிக்கைகள் கொண்டிருந்தன, மேலும் தொழிலாளர்களின் ஒப்பிடத்தக்க விகிதத்தைப் பயன்படுத்தின. பெரும்பாலான பண்ணைகள் சிறியவை, அவை 25 ஏக்கருக்கும் குறைவானவை (10 ஹெக்டேர்), அவை பொருளாதார ரீதியாக சாத்தியமானவை அல்ல, இது நகரங்களுக்கு பரவலான இடம்பெயர்வுக்கு பங்களித்தது. நீர் பற்றாக்குறை மற்றும் தரம் குறைந்த மண் தவிர, விதகளும் தரம் குறைந்தது மற்றும் விவசாய நுட்பங்களும் பழமையானவை.
அரசாங்க முயற்சிகள்
இந்த காரணிகள் அனைத்தும் குறைந்த பயிர் விளைச்சல் மற்றும் கிராமப்புறங்களில் வறுமைக்கு இட்டுச்சென்றது. மேலும், 1979 புரட்சிக்குப் பின்னர் பல விவசாயத் தொழிலாளர்கள் தங்கள் உரிமைகளை கோரினர். மேலும் அவர்கள் வேலை செய்த பெரிய, தனியாருக்குச் சொந்தமான பண்ணைகளை வலுக்கட்டாயமாக ஆக்கிரமித்தனர். இந்த சூழ்நிலையிலிருந்து எழுந்த சட்ட மோதல்கள் 1980 களில் தீர்க்கப்படாமல் இருந்தன, மேலும் பல உரிமையாளர்கள் பண்ணை உற்பத்தித்திறனை மேம்படுத்தி, உற்பத்தியை மேலும் மோசமாக்கும் பெரிய மூலதன முதலீடுகளை செய்வதை நிறுத்தி வைத்தனர். எவ்வாறாயினும், 1990 களில் முற்போக்கான அரசாங்க முயற்சிகள் மற்றும் சலுகைகள் விவசாய உற்பத்தித்திறனை ஓரளவு மேம்படுத்தி, உணவு உற்பத்தியில் தேசிய தன்னிறைவை மீண்டும் நிறுவுவதற்கான இலக்கை நோக்கி ஈர்ரனை கொண்டு செல்ல உதவியது.
நில பயன்பாடு மற்றும் நீர்ப்பாசனம்
ஈரானில் பாசன விவசாயம் மற்றும் மழைக்கால விவசாயம் ஆகிய இரண்டும் பயன்படுத்தப்படுகின்றன. 2005 ஆம் ஆண்டில், சுமார் 13.05 மில்லியன் ஹெக்டேர் நிலம் சாகுபடிக்கு உட்பட்டது, அதில் 50.45% பாசன விவசாயத்திற்கும், மீதமுள்ள 49.55% மழைக்காலத்திற்கும் ஒதுக்கப்பட்டது. 2013 ஆம் ஆண்டு நிலவரப்படி, நீர்ப்பாசனம் செய்யப்படும் சாகுபடி நிலத்தின் அளவு 8 மில்லியன் ஹெக்டேராக அதிகரித்துள்ளது, அதே நேரத்தில் 10 மில்லியன் ஹெக்டேர் மழைக்காலத்தை நம்பி உள்ளது.
பயிர்கள் மற்றும் தாவரங்கள்
நாட்டின் பல்வேறு பகுதிகளில் பரவலான வெப்பநிலை ஏற்ற இறக்கங்கள் மற்றும் தட்பவெப்ப மண்டலங்களின் பெருக்கம் ஆகியவை தானியங்கள் ( கோதுமை, வாற்கோதுமை, அரிசி மற்றும் மக்காச்சோளம், பழங்கள் ( பேரீச்சை, அத்திப்பழம், மாதுளை, முலாம்பழம் மற்றும் திராட்சை ) உள்ளிட்ட பல்வேறு வகையான பயிர்களை பயிரிடுவதை சாத்தியமாக்குகின்றன. காய்கறிகள், பருத்தி, சர்க்கரைவள்ளிக்கிழங்கு, கரும்பு மற்றும் பிஸ்தா (2005 ஆம் ஆண்டில் உலகின் மொத்த உற்பத்தியில் 40 சதவீதம்), கொட்டைகள், ஆலிவ், மசாலா, குங்குமப்பூ (உலகின் மொத்த உற்பத்தியில் 81 சதவீதம்), திராட்சை (உலகின் மூன்றாவது பெரிய உற்பத்தி மற்றும் இரண்டாவது பெரிய ஏற்றுமதி ), தேநீர், புகையிலை, பெர்பெரி (உலகின் மிகப்பெரிய உற்பத்தியாளர் ) மற்றும் மருத்துவ மூலிகைகள் போன்ற பயிகளும் உற்பத்தி செய்யப்படுகின்றன ஈரானில் 2,000 க்கும் மேற்பட்ட தாவர இனங்கள் வளர்க்கப்படுகின்றன; அவற்றில் 100 மட்டுமே மருத்துவத் தொழில்களில் பயன்படுத்தப்படுகின்றன. ஈரானின் இயற்கை தாவரங்களால் சூழப்பட்ட நிலம் ஐரோப்பாவை விட நான்கு மடங்கு அதிகம்.
பயிர்கள்
கோதுமை, அரிசி மற்றும் பார்லி ஆகியவை நாட்டின் முக்கிய பயிர்கள் ஆகும். ஈரானிய தானியத் துறை மிகவும் கட்டுப்படுத்தப்படுகிறது. உரங்கள் மற்றும் பூச்சிக்கொல்லிகள் போன்ற உள்ளீட்டு செலவினங்களுக்கான மானியங்களை தானிய உற்பத்தியாளர்கள் பெறுகிறார்கள், அத்துடன் அவர்களின் பயிர்களுக்கு உத்தரவாதமான ஆதரவு விலையும் கிடைக்கிறது.
கோதுமை
2007 இல் ஈரான் (15 மில்லியன் டன் உற்பத்தியில் சுமார் 600,000 டன் கோதுமையை ஏற்றுமதி செய்தது. 2008 ல் ஏற்பட்ட வறட்சி காரணமாக 2009 ஆம் ஆண்டில் 15 நாடுகளிலிருந்து சுமார் 6 மில்லியன் டன் கோதுமை வாங்கப்பட்டது, இதனால் ஈரான் உலகின் மிகப்பெரிய கோதுமை இறக்குமதியாளராக மாறியது. 2010 இல் மீண்டும் கோதுமை உற்பத்தி 14 மில்லியன் டன்களை எட்டியது. ஐக்கிய நாடுகளின் உணவு மற்றும் வேளாண்மை அமைப்பின்படி, ஈரான் உலகில் கோதுமை உற்பத்தியில் 12 வது இடத்தில் உள்ளது, 2011 இல் சராசரியாக 14 மில்லியன் டன் உற்பத்தி செய்யப்பட்டது.
அரிசி
ஈரானின் மொத்த அரிசி உற்பத்தி ஆண்டுக்கு 2.2 மில்லியன் டன்களாகவும், ஆண்டு நுகர்வு சுமார் மூன்று மில்லியன் டன்களாகவும் (2008) உள்ளது. ஈரான் 2008 ல் ஐக்கிய அரபு எமிரேட், பாக்கித்தான் மற்றும் உருகுவே ஆகிய நாடுகளில் இருந்து 271 மில்லியன் டாலர் மதிப்புள்ள சுமார் 630,000 டன் அரிசியையும், 2009 ல் 800 மில்லியன் டாலர் மதிப்புள்ள 1.4 மில்லியன் டன் அரிசியையும் இறக்குமதி செய்துள்ளது. 2010 இல் ஈரானின் அரிசி இறக்குமதி 40 சதவீதமாகக் குறைந்துள்ளது. 2011 இல் ஈரானின் அரிசி உற்பத்தி 2.4 மில்லியன் டன்களாக இருந்தது, இது முந்தைய ஆண்டில் மொத்தம் 2.3 மில்லியன் டன்களிலிருந்து அதிகரித்துள்ளது. ஈரானில் 3,800 அரிசி அரைக்கும் ஆலைகள் உள்ளன (2009). ஈரானில் அரிசி சராசரி தனிநபர் நுகர்வு 45.5 கிலோ ஆகும். இது ஈரானியர்களை 13 வது பெரிய அரிசி நுகர்வோர் ஆக்குகிறது. அரிசி பெரும்பாலும் வடக்கு ஈரானில் உற்பத்தி செய்யப்படுகிறது. ஈரானின் மசாந்தரான் மற்றும் கீலான் மாகாணத்தில் பல ஆண்டுகளாக நெல் பயிரிடப்படுகிறது. வடக்கு மாகாணத்தில், தரோம், கெர்தே, கசேமி, கசானி, நெத, கரிப் உள்ளிட்ட பல இண்டிகா நெல் சாகுபடிகள் விவசாயிகளால் மேற்கொள்ளப்படுகின்றன.
குறிப்புகள்
பகுப்பு:ஈரான்
வெங்கடேஸ்வரர் கோவில் (நியூ ஜெர்சி)
அருள்மிகு வெங்கடேஸ்வரா கோயில் நியூ ஜெர்சியின் பிரிட்ஜ்வாட்டரில் அமைந்துள்ள ஒரு இந்துக் கோயிலாகும். 1998 ஆம் ஆண்டில், மரபுசார்ந்த இக்கோவில் கட்டப்பட்டது. இக்கோவிலின் பரப்பளவு 11,000 சதுர அடி ஆகும்.
வரலாறு
1989 ஆம் ஆண்டில், நியூ ஜெர்சியைச் சுற்றியுள்ள பகுதிகளில் வாழ்ந்த இந்துக்கள் ஒருங்கிணைந்து அமெரிக்க ஐக்கிய நாடுகளின் இந்து கோவில் மற்றும் கலாச்சார சங்கம்  (ஆங்கிலம்: Hindu Temple and Cultural Society of USA Inc. (HTCS) என்னும் அமைப்பை நிறுவினர். பிப்ரவரி 1992 இல், இக்குழுவினர் ஒரு மரபுசார்ந்த கோவிலைக் கட்டும் நோக்கில் நியூ ஜெர்சி மாநிலம் பிரிட்ஜ்வாட்டர் நகரில் நிலத்தை வாங்கியது. புதிய கோயிலுக்கான திட்டமிடல் தொடர்ந்தது. இதற்கிடையில் வாங்கிய நிலத்தில் ஏற்கனவே கட்டப்பட்திருந்த  கட்டிடத்தில் பக்தர்கள் வழக்கம் போல ஆன்மீக நடவடிக்கைகளிலும் வழிபாடுகளிலும் ஈடுபடத் தொடங்கினர் 1995ல் புதிய கோவிலின் அடிக்கல் நாட்டு விழா நடந்தது. 1996 ஆம் ஆண்டு மே மாதம் சின்ன ஜீயர் சுவாமியால் கால்கோள் விழா நடத்தப்பட்டு வாஸ்து சாஸ்திரப்படி கோவில் கட்டும் பணி தொடங்கியது. 1998 ஆம் ஆண்டு சின்ன ஜீயர் சுவாமி மற்றும் பிற அர்ச்சகர்களால் குடமுழுக்கு நடத்தப்பட்டு கோவில் திறக்கப்பட்டது.
2019 ஆம் ஆண்டில், பிரிட்ஜ்வாட்டர் மண்டல வாரியம் கோவில்களின் வசதிகளை விரிவுபடுத்துவதற்கான திட்டத்திற்கு ஒப்புதல் வழங்கியது.
மேற்கோள்கள்
பகுப்பு:அமெரிக்க இந்துக் கோவில்கள் பகுப்பு:நியூ ஜெர்சி
தங்கம் உற்பத்தி செய்யும் நாடுகளின் பட்டியல்
2006 ஆம் ஆண்டு வரையில் பல ஆண்டுகளாக தென் ஆப்பிரிக்காதான் தங்கம் உற்பத்தியில் முதல் இடத்தைப் பிடித்து ஆதிக்கம் செலுத்தி வந்தது. ஆனால், சமீபகாலமாக சீனா, உருசியா, ஐக்கிய அமெரிக்கா, பெரு மற்றும் ஆத்திரேலியா முதலான பிறநாடுகள் இடத்தாலும் அளவாலும் தென் ஆப்பிரிக்காவை பின்னுக்குத் தள்ளி அப்பெருமையை பெற்றுள்ளன. இங்கு கொடுக்கபட்டுள்ள அளவுகள் யாவும் 2010 – 2014 ஆம் ஆண்டுகளில் மேற்கொள்ளப்பட்ட முதன்மை உற்பத்தி மற்றும் பயன்பாட்டை அடிப்படையாக கொண்டு அளிக்கப்பட்டுள்ளது.
வெளி இணைப்புகள்
* தங்கம்
காதம்பரி
காதம்பரி என்னும் தமிழ் இலக்கியம் 15ஆம் நூற்றாண்டில் தோன்றியது.
ஹர்ஷர்
அர்சவர்த்தனர் (ஹர்சவர்த்தனர்) அவைக்களப் புலவர் பாணபட்டர் இதனை வடமொழியில், உரைநடையில் எழுதினார். அது 12000 கிரந்தங்களைக் (எழுத்துக்களைக்) கொண்டது. பூர்வ பாகம், உத்தர பாகம் என இரு பகுதிகளைக் கொண்டது.
ஹர்ஷர் 606-647-ஆம் ஆண்டுகளில் ஹரியானா மாநித்திலுள்ள தானேஸ்வரத்தைத் தலைநகராகக் கொண்டு சற்றேறக்குறைய இன்றுள்ள வட இந்தியா முழுவதையும் ஆண்ட பேரரசர். நாகானந்தா, ரத்னாவளி, பிரியதர்சினி என்னும் நூல்களை வடமொழியில் இயற்றியவர். ஹர்ஷ-சரிதம் என்னும் பெயரில் தன்-வரலாற்றையும் எழுதிவர்.
கந்தருவப்பெண் காதம்பரி
உஜ்ஜயினி நகரத்து அரசன் சந்திரபீடன். இவன் கந்தருவப் பெண் காதம்பரியைக் காதல் திருமணம் செய்துகொள்கிறான். இந்த வரலாற்றைக் கூறும் நூல் காதம்பரி. காதம்பரி நூலின் சுவை அறிந்தவர்களுக்கு உணவுகூடச் சுவைப்பதிலை என்னும் பொருள்படும் வடமொழிப் பழமொழி ஒன்று உண்டு.
ஆதிவராக கவி
ஆதிவராக கவியின் தந்தை அருளாளர் என்னும் அந்தணர். பொருளாகரன் என்பவரின் தம்பி. இவர்கள் சோழநாட்டில் வாழ்ந்தவர்கள்.
நூல் செய்த காலம் கி.பி. 1411 திருமால், சிவன், கலைமகள், வேழமுகவன், முருகன் ஆகிய வழிபாட்டுப் பாடல்களுக்குப் பின் நூல் விரிகிறது.
இவர் காதம்பரி வரலாற்றைச் சுருக்கமாகத் தந்துள்ளதை அவரே குறிப்பிடுகிறார்.
தமிழ்க்காப்பியம்
தமிழ்க்காப்பியம் காதம்பரி பாயிரப்பாடல் 14, நூல்பாடல் 1218, ஆகமொத்தம் 1232 பாடல்களைக் கொண்டது.
தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம்
தமிழ்நாடு அரசின் தமிழ் வளர்ச்சித் துறையின் கீழ் இயங்கும் தமிழ் வளர்ச்சி இயக்ககம் 1972 முதல் ஆண்டுதோறும் சிறந்த நூல்களை தேர்வு செய்து பணம் மற்றும் சான்றிதழ் வழங்கும் திட்டம் ஒன்றை செயல்படுத்தி வருகின்றது. இதன்படி சிறந்த நூலை எழுதிய நூலாசிரியர்களுக்கும், நூலைப் பதிப்பித்த பதிப்பகத்தினருக்கும் பரிசுத் தொகையும் சான்றிதழ்களும் அளிக்கப்படுகின்றன.
வரலாறு
தமிழ் மொழியிலான சிறந்த நூல்கள் வெளிவருவதை ஊக்கப்படுத்தும் விதமாக சிறந்த தமிழ் நூல்களுக்குப் பரிசு வழங்கும் திட்டம் 1947 ஆம் ஆண்டில் தொடங்கியது. தொடக்கத்தில் தமிழ் வளர்ச்சிக் கழகம் மூலம் இப்பரிசுகள் வழங்கப்பட்டு வந்தன. 1960 ஆம் ஆண்டில் தமிழ் வளர்ச்சிக் கழகம் இத்திட்டத்தை தமிழ் ஆராய்ச்சி மன்றம் ஏற்றுக் கொள்ள வேண்டுமென்றும், விதிமுறைகளைத் திருத்தம் செய்ய வேண்டும் என்றும் பரிந்துரைத்தது. பின்னர் தமிழ்நாடு அரசின் அரசாணை நிலை எண் 842 கல்வி (தமிழ் வளர்ச்சிப் பிரிவு 2) நாள்: 31-5-1971 ல் விதிமுறைகள் மாற்றம் செய்யப்பட்டன. இவ்வாணையின்படி தமிழ் நூல்களுக்குப் பரிசு வழங்கும் திட்டத்தின் கீழ் பெறப்பட்ட நூல்கள் 20 தலைப்புகளில் வகைப்படுத்தப்பட்டது. பின்னர், அரசாணை நிலை எண் 49, தமிழ் வளர்ச்சி, பண்பாட்டு மற்றும் அறநிலையத்துறை நாள்:27-02-1995ன் படி 20 தலைப்புகள் 23 தலைப்புகளாக மாற்றம் செய்யப்பட்டன. அதன் பின்னர், அரசாணை நிலை எண் 157, தமிழ் வளர்ச்சி, பண்பாட்டு மற்றும் அறநிலையத்துறை நாள்:20-07-2001 ன் படி 23 தலைப்புகள் 30 தலைப்புகளாக மாற்றி அமைக்கப்பட்டன. அதன் பின்னர், அரசாணை நிலை எண் 75, தமிழ் வளர்ச்சி, பண்பாட்டு மற்றும் அறநிலையத்துறை நாள்:16-03-2004 ன் படி விளையாட்டு எனும் புதிய தலைப்பு சேர்க்கப்பட்டு மொத்தம் 31 தலைப்புகளாக்கப்பட்டன. தற்போது தமிழர் வாழ்வியல், மகளிர் இலக்கியம் எனும் இரு தலைப்புகள் சேர்க்கப்பட்டு 33 தலைப்புகளாக மாற்றப்பட்டுள்ளது.